Timmy Hansen

Kenneth Timmy Hansen (s. 21. toukokuuta 1992 Lidköping) on ruotsalainen autourheilija. Hän kilpailee rallicrossin MM-sarjassa Hansen Motorsport -tallin Peugeot 208:lla ja on voittanut yhden maailmanmestaruuden.

Hansenin isä on 14-kertainen rallicrossin Euroopan-mestari Kenneth Hansen, ja nuorempi veli Kevin Hansen on myös rallicrosskuljettaja.

 Kilpaura 

Hansen aloitti kilpauransa kartingista, jossa hän voitti viimeisellä kaudellaan 2008 Ruotsin mestaruuden. Seuraavalla kaudella Hansen siirtyi pikkuformuloihin Formula BMW:hen, jossa kilpaili kahden kauden ajan, sijoittuen jälkimmäisellä sarjassa kolmanneksi.https://www.driverdb.com/drivers/timmy-hansen/ Viitattu 29.6.2016. 

Kaudet 2011 ja 2012 hän kilpaili Eurocup Formula Renault -sarjassa. Tämän jälkeen Hansen siirtyi rata-autoilusta isänsä jalanjäljissä rallicrossiin, ja debytoi rallicrossin MM-sarjassa kaudella 2014.

Hansen voitti rallicrossin maailmanmestaruuden vuonna 2019. Hän sijoittui MM-sarjassa toiseksi vuosina 2015, 2021 ja 2022 sekä kolmanneksi vuonna 2020.

 Lähteet 

Luokka:Ruotsalaiset autourheilijat
Luokka:Vuonna 1992 syntyneet
Luokka:Elävät henkilöt